سید علی حسین نقوی :

ہم کراچی سمیت پورے ملک میں امن کے خواہاں ہیں

مجلس وحدت مسلمین سندھ کے صوبائی سیکرٹری سیاسیات نے کہا : فیصل رضا عابدی اور حجت الاسلام مرزا یوسف حسن کی گرفتاری ایک سازش کی کڑی ہے۔

خبر کا کوڈ: ۴۲۴۴۰۹

تاریخ: ۱۱ بهمن ۲۰۱۶ - ۲۳:۲۱

رسا نیوز ایجنسی کی رپورٹ کے مطابق مجلس وحدت مسلمین سندھ کے صوبائی سیکرٹری سیاسیات سید علی حسین نقوی نے سابق سینٹر سید فیصل رضا عابدی کی رہائی پر مسرت کا اظہار کرتے ہوئے اسے اصولی موقف اور انصاف کی فتح قرار دیا ہے۔

انہوں نے کہا کہ کچھ نادیدہ طاقتیں کراچی کے امن وسکون کوخراب کرنے اور فرقہ وارنہ تعصب کو ابھارنے کے لیے مذموم عزائم کی تکمیل چاہتی تھیں۔ فیصل رضا عابدی اور حجت الاسلام مرزا یوسف حسن کی گرفتاری اسی سازش کی کڑی ہے۔

سندھ میں امن و امان کی خرابی کی ذمہ دار وہ کالعدم مذہبی جماعتیں ہیں جو نام بدل کر ابھی تک ملک دشمن سرگرمیوں میں مصروف ہیں۔ جب تک ان کو لگام نہیں دی جاتی تب تک حالات کی بہتری ممکن نہیں۔

انہوں نے کہا کہ اگر ادارے اپنی ذمہ داری کی ادائیگی میں آئین و قانون کی بالادستی کا یقینی بنائیں تو پھر قانون و انصاف کی حکمرانی ہو گی اور جرائم پیشہ افراد قانون کے شکنجے سے نہیں بچ سکیں گے۔

انہوں نے کہا کہ ہم کراچی سمیت پورے ملک میں امن کے خواہاں ہیں۔اس سلسلے میں حکومت کے ساتھ ہماری طرف سے ہر طرح کا تعاون کیا جائے گا۔دیگر سیاسی و مذہبی جماعتوں کو بھی چاہییے کہ وہ کراچی سمیت ملک بھر کی ترقی و استحکام کے لیے مثبت انداز سے آگے بڑھیں۔

انہوں نے کہا کہ اربعین امام حسین علیہ السلام کے موقعہ پرتمام جلوسوں کو فول پروف سیکورٹی فراہم کی جائے تاکہ دہشت گرد قوتوں کو کسی شر پسندی کا موقعہ نہ مل سکے۔/۹۸۹/ف۹۴۰/